Diari Oficial de la Generalitat Valenciana


Sumari del DOGV 8765, del 18-03-2020 (2020/2630)

RESOLUCIÓ de 18 de marzo de 2020, del conseller de Política Territorial, Obres Públiques i Mobilitat, per la qual s'adopten mesures sobre els serveis de transport públic ferroviari i tramviari prestats per Ferrocarrils de la Generalitat Valenciana en aplicació del que disposa el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2020/03/18/(2)/dof/vci/html**

### Dades del document

Número de DOGV
:   8765

Data del DOGV
:   18-03-2020

Secció del DOGV
:   I. DISPOSICIONS GENERALS

Número del document
:   2020/2630


Data del document
:   18-03-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * malaltia infecciosa
    * política de transports
    * estat d'emergència
    * legislació
    * salut pública

RESOLUCIÓ de 18 de marzo de 2020, del conseller de Política Territorial, Obres Públiques i Mobilitat, per la qual s'adopten mesures sobre els serveis de transport públic ferroviari i tramviari prestats per Ferrocarrils de la Generalitat Valenciana en aplicació del que disposa el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19. [2020/2630]  
   
El Reial Decret 463/2020, de 14 de març, declara l'estat d'alarma per a la gestió de la situació de crisi sanitària ocasionada pel COVID-19, que s'estableix en l'article 14, apartat 2.c), relatiu a les mesures en matèria de transport que:   
?c) Els serveis de transport públic de viatgers per carretera, ferroviaris i marítim de competència autonòmica o local que estan sotmesos a contracte públic o OSP, o siguen de titularitat pública, mantenen la seua oferta de transport. El ministre de Transports, Mobilitat i Agenda Urbana i les autoritats autonòmiques i locals amb competències en matèria de transports poden establir un percentatge de reducció de serveis en cas que la situació sanitària ho aconselle, així com altres condicions específiques de prestació d'aquests. Quan s'adopten aquestes mesures es tindrà en compte la necessitat de garantir que els ciutadans puguen accedir als seus llocs de treball i als serveis bàsics, en cas necessari?.   
  
Així mateix, la lletra e) d'aquest mateix apartat disposa que ?els operadors de servei de transport de viatgers queden obligats a realitzar una neteja diària dels vehicles de transport, d'acord amb les recomanacions que establisca el Ministeri de Sanitat?.   
De conformitat amb el que disposa l'article 1 de l'Ordre TMA/230/2020, de 15 de març, amb la present resolució es concreta la possibilitat de les autoritats autonòmiques de fixar els percentatges de reducció dels serveis de transport públic de la seua titularitat.   
Ferrocarrils de la Generalitat Valenciana (d'ara en avant, FGV) presta el servei de públic de transport de viatgers a les províncies d'Alacant i València a través de les explotacions de TRAM d'Alacant i Metrovalencia, i qualsevol modificació dels seus serveis afecta la lliure circulació dels usuaris i, particularment, els qui no disposen de mitjans propis de locomoció i requereixen desplaçar-se, i d'això es deriva el caràcter essencial de la prestació d'aquests serveis per a la Comunitat.   
  
A causa de l'impacte que les mesures establides en l'esmentat Reial Decret 463/2020, de 14 de març, tenen sobre tota la societat i, per tant, sobre les seues necessitats de mobilitat, s'ha constatat en els últims dies un descens acusat en la demanda dels serveis prestats per FGV a través de les explotacions de TRAM d'Alacant i Metrovalencia, que es xifra en el 78,44 % i el 83,50 %, respectivament, abans de la publicació del Reial Decret 463/2020, de 14 de març, i aquesta caiguda s'ha agreujat amb l'entrada en vigor d'aquesta norma, en la qual s'ha registrat un descens superior al 80 % de la demanda en les dues explotacions durant el primer dia laboral.   
Així mateix, resulta necessari preservar i garantir al mateix temps la plantilla mínima capaç d'afrontar amb garanties les necessitats de mobilitat i de serveis durant el període de vigència del Reial Decret 463/2020, de 14 de març.   
  
Per això, entenem que l'oferta de servei d'FGV s'hauria de poder adaptar a les necessitats de mobilitat actuals, així com als diferents escenaris que es puguen produir en funció de l'evolució de la situació sanitària i que, per a fer-ho, s'hagen d'establir les mesures necessàries que permeten, a més d'adaptar el servei a les necessitats de mobilitat de la població, certificar una plantilla mínima per a cobrir el servei fins a la finalització de l'estat d'alarma, assegurar la prestació del servei com a operador crític de servei i poder donar resposta adequada, i en la mesura que siga possible, a les necessitats de conciliació familiar i de col·lectius vulnerables del personal d'FGV que generen les diferents mesures que han adoptat les administracions en els últims dies en relació a la pandèmia del COVID-19.   
  
Així mateix, FGV ha d'assegurar la prestació del servei, com a operador crític de servei essencial, considerat així pel Centre Nacional de Protecció d'Infraestructures i Ciberseguretat, de conformitat amb el que disposa l'article 18 del Reial Decret 463/2020, de 14 de març.   
  
En virtut del que s'ha exposat anteriorment, i en exercici de les facultats conferides per l'article 14.2.c del Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel COVID-19; per l'article 134 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i per l'article 4 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori (actual Conselleria de Política Territorial, Obres Públiques i Mobilitat), resolc:  
  
Primer  
En la xarxa de Metrovalencia, s'autoritza FGV a la reformulació de la seua oferta de serveis, que pot aconseguir els següents percentatges màxims de reducció respecte al servei ordinari.   
  
- En les línies ferroviàries, s'autoritza una reducció màxima de fins al 35 % del servei ordinari prestat un dia laboral.   
- En les línies tramviàries, s'autoritza una reducció màxima de hasta el 27 % del servei ordinari prestat un dia laboral.   
  
Segon  
S'autoritza FGV a la suspensió del servei nocturn que es prestava.   
  
Tercer  
En la xarxa de TRAM d'Alacant, s'autoritza FGV a suspendre l'explotació comercial de la línia 5 Porta del Mar-Plaza La Coruña, ja que el recorregut que fa és paral·lel al de la línia 4, cosa que es tradueix per una reducció màxima del 25 % en tota la xarxa.   
  
Quart  
Aquesta resolució entrarà en vigor des del dia de la seua publiacació en el Diari Oficial de la Generalitat Valenciana i mantindrà la vigència mentre es trobe vigent la declaració d'estat d'alerta que estableix el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària que ha ocasionat el COVID-19.   
  
  
Contra aquesta resolució, que esgota la via administrativa, pot interposar-se, amb caràcter potestatiu, recurs de reposició davant del mateix òrgan que va dictar la resolució en el termini d'un mes, comptat des de l'endemà al de la seua notificació, en virtut del que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.   
  
No obstant el que disposa el paràgraf anterior, aquesta resolució es podrà impugnar directament davant de la Sala Contenciosa Administrativa del Tribunal Superior de Justícia de la Comunitat Valenciana, mitjançant la interposició del recurs contenciós administratiu corresponent en el termini de dos mesos, comptat des del dia següent al de la notificació d'aquesta, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa   
  
València, 18 de març de 2020.- El conseller de Política Territorial, Obres Públiques i Mobilitat: Arcadi España García.


Còpia Permalink ELI